Visit Site
Recommended byColombia
వరుసగా మూడో టీ20లోనూ టాస్ గెలిచిన దక్షిణాఫ్రికా కెప్టెన్ జేపీ డుమిని భారత్ జట్టుని బ్యాటింగ్&zwnj;కు ఆహ్వానించాడు. సఫారీ గడ్డపై వైఫల్యాలతో ఢీలాపడిన రోహిత్ శర్మ (11: 8 బంతుల్లో 2x4) ఆదిలోనే రెండు బౌండరీలు బాది ఊపుమీద కనిపించినా.. మరోసారి జూనియర్ డాలా బౌలింగ్&zwnj;లో వికెట్ల ముందు అడ్డంగా దొరికిపోయాడు. ఆ తర్వాత వచ్చిన సురేశ్ రైనా.. తాను ఎదుర్కొన్న తొలి బంతినే సిక్సర్&zwnj;గా మలిచి స్కోరు బోర్డుని నడిపించే బాధ్యత తీసుకున్నాడు. ఒక ఎండ్&zwnj;లో ధావన్ నెమ్మదిగా ఆడుతున్నా.. రైనా వరుసగా బౌండరీలు బాదేశాడు. ఈ క్రమంలోనే అర్ధశతకం దిశగా దూసుకెళ్తున్న రైనా.. స్పిన్నర్ షంసీ బౌలింగ్&zwnj;లో ఔటవగా.. ఆ తర్వాత వచ్చిన మనీశ్ పాండే (13: 10 బంతుల్లో 1x6) దూకుడుగా ఆడే క్రమంలో ఔటైపోయాడు. కొద్దిసేపటికే లేని పరుగు కోసం ప్రయత్నించి శిఖర్ ధావన్ కూడా రనౌట్ రూపంలో పెవిలియన్ చేరడంతో భారత్ ఒత్తిడిలో పడినట్లు కనిపించింది. ఈ దశలో మహేంద్రసింగ్ ధోని (12: 11 బంతుల్లో 1x4), దినేశ్ కార్తీక్ (13: 6 బంతుల్లో 3x4)తో కలిసి హార్దిక్ పాండ్య (21 : 17 బంతుల్లో 1x6) కాసేపు స్కోరు బోర్డుని నడిపించాడు. అయితే.. చివర్లో భారత్ వరుసగా ప్రధాన వికెట్లు చేజార్చుకోవడంతో 172 పరుగులకే పరిమితమవ్వాల్సి వచ్చింది. దక్షిణాఫ్రికా బౌలర్లలో జూనియర్ డాలా మూడు, క్రిస్ మోరీస్ రెండు వికెట్లు పడగొట్టారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.